
Εφηβεία και χρόνιο νόσηµα 

Η εφηβεία αποτελεί ένα διάστηµα τεράστιας κοινωνικής, βιολογικής, Ψυχολογικής και 
πνευματικής αλλαγής. Η αντιμετώπιση ενός χρόνιου νοσήµατος προσθέτει µια ακόµη 
διάσταση στη ζωή των εφήβων. Λόγω της σημαντικής προόδου της ιατρικής όλο και 
περισσότεροι ἐφηβοι σε σχέση µε το παρελθόν ζουν παραγωγικές ζωές παρά το γεγονός ότι 
βιώνουν µία σοβαρή ασθένεια. Ως χρόνιο νόσηµα ορίζεται αυτό που έχει σηµαντική διάρκεια 
και οι συνέπειες του καταβάλουν τον έφηβο για σηµαντικό χρονικό διάστηµα. Κατά τους Ρ[εςς 
και ΡἱηΚκεγίοπ ως χρόνια ιατρική κατάσταση ορίζουµε αυτήν που παρεμβαίνει στην καθημερινή 
ζωή για διάστηµα μεγαλύτερο απότρεις µήνες σε ένα χρόνο ή απαιτεί νοσηλεία σε νοσοκομείο 
για περισσότερο απὀ ένα µήνα σε ένα χρόνο. Η πιο κοινή χρόνια κατάσταση είναι το άσθμα 
που ακολουθείται από τις αισθητικές διαταραχές και τις διαταραχέςτου νευρικού συστήµατος. 


Άλλα παραδείγματα χρόνιων ασθενειών περιλαμβάνουν την λοίμωξη µε ΗΙΝ και άλλες 
σεξουαλικώς µεταδιδόµενες ασθένειες, τον διαβήτη, τον συστηματικό ερυθηµατώδη λύκο 
(ΣΕΛ), την κυστική ἴνωση, την μεσογειακή αναιμία, την νευρική ανορεξία, την καρδιαγγειακή 
νόσο, την σκλήρυνση κατά πλάκας και την ιδιοπαθή θροµβοπενική πορφύρα. Στο παρελθόν τα 
παιδιά µε πολλές απὀ αυτές τις ασθένειες δεν ζούσαν για να φτάσουν να γίνουν ἐφηβοι. Τα 
τελευταία 25 χρόνια το ποσοστό επιβίωσης των παιδιών µε κυστική ίνωση έχει αυξηθεί κατά 
70056, για τη δισχιδή ράχη έχει αυξηθεί κατά 20096 και για τη συγγενή καρδιακή νόσο κατά 
30056. Στην πραγματικότητα η χρόνια νόσος και η επίπτωση της στα παιδιά και στις οικογένειες 
τους ἐχει αντικαταστήσει την οξεία νόσο ως το πιο σηµαντικό θέµα στην παιδιατρική πρακτική. 
Η ιατρική Φροντίδα έχει προχωρήσει σε σηµείο ώστε να επιτρέπει τα άτοµα µετις ασθένειες 
αυτές να ξεπεράσουν το φυσιολογικό στρες της εφηβείας και να προετοιμαστούν για µία 
παραγωγική ενήλικο ζωή. Σε µεγάλο µέρος της η έρευνα έχει αποδείξει ότι «οι έφηθοι που 
έχουν ένα χρόνιο νόσηµα έχουν αυξημένο Κίνδυνο να αντιμετωπίσουν προθλήματα 
προσαρμογής». 


Κοινωνικά Ζητήματα 

Ο ΜΙἰπιεβίη περιγράφει την οικογένεια ως ένα αλληλεπιδρόν κοινωνικό σύστημα όπου κάθε 
µέλος αντιδρά στο στρες που προκαλούν άλλα µέλη της οικογένειας και συμβάλει στο στρες 
που νιώθουν αυτά. Για να γίνουν καλύτερα κατανοητά τα αναπτυξιακά ζητήµατα που 
σχετίζονται µε τα άρρωστα παιδιά ο ΜΠΕΠΕεΙΙ (1983) προσάρμοσε την οικολογική θεωρία του 
ΒΓοηίΘΠΡΓΘΗΠΕΓΙ σε αυτά τα παιδιά και τις οικογένειες τους. Το επίπεδο του µικροσυστήµατος 

περιλαμβάνει τις αλληλεπιδράσεις γονέα-παιδιού, γονέα-γονέα και παιδιού-παιδιού. Κάθε µία 
από αυτές τις αλληλεπιδράσεις είναι πηγή πιθανών προβλημάτων. Στο µεσοσύστηµα οι 
αλληλεπιδράσεις επεκτείνονται έτσι ώστε να περιλάβουν το ιατρικό προσωπικό, τους συγγενείς 
και τους φίλους , τους γείτονες Και άλλους. Αυξάνεται κατά συνέπεια η πιθανότητα 
προβληματικών αλληλεπιδράσεων. Το εξωσύστηµα, που περιλαμβάνει τόσο το μικροσύστηµα 
όσο και το µεσοσύστηµα, περιέχει τα ΜΜΕ, το εκπαιδευτικό σύστημα και τα κοινωνικά 
προγράµµατα. Τέλος το μακροσύστηµα , το οποίο περιέχει όλα τα προηγούμενα συστήµατα, 
περιλαμβάνει τις οικονομικές, πολιτικές, πολιτισμικές και θρησκευτικές σφαίρες. Η θεωρία του 
ΒγοηίΘΠΡΓΘΗΠΕΓ απαιτεί τη µελέτη του παιδιού στο πλαίσιο καθενός από αυτά τα συστήµατα. 


Για τους χρόνια νοσούντες έφηβους τα προβλήματα προσαρμογής που σχετίζονται µε την 
εφηβεία μεγεθύνονται. Ένα προέχον ζήτημα είναι η κοινωνική αποδοχή. Ένα ζήτημα που 
απασχολεί όλους τους εφήβους , η κοινωνική αποδοχή καθίσταται πιο σηµαντική για αυτούς 
µε χρόνιο νόσηµα µιας και αυτά τα παιδιά περνούν µεγάλο χρονικό διάστηµα απομονωμένα 
από τους συνοµηλίκους τους ή µε την παρέα ενηλίκων. Η έλλειψη της αποδοχής των 
συνοµηλίκων µπορεί να αποβεί επώδυνη για τον ἐφηβο και την οικογένεια του και ένα παιδί 
που νιώθει απομονωμένο και αποδιωγµένο µπορεί να βιώσει πιο έντονο στρες. 


Οι οικογένειες των άρρωστων παιδιών επίσης τείνουν να είναι κοινωνικά απομονωμένες, µε 
τους ενήλικες να περνούν λιγότερο χρόνο µε τους φίλους τους. Ένας γονέας µπορεί να 
αποφασίσει να µην δουλέψει έξω απὀ το σπίτι έτσι ώστε να µπορεί να παρέχει φροντίδα στο 
παιδί του. Ο Ραϊῖείςοηπ όµως έχει βρει ότι είναι στην πραγματικότητα καλύτερα για τους γονείς 
εφήβων µε χρόνιο νόσημα, να διατηρήσουν τις κοινωνικές τους επαφές και να δουλεύουν έξω 
από το σπίτι. Ο έφηβος Φαίνεται να ὠφελείται µε το να έχει ένα άτοµο που τον φροντίζει µε 
άλλα ενδιαφέροντα. Αυτό, ακόµη οδηγεί σε λιγότερους γονεϊκούς περιορισμούς, ένα 
σηµαντικό ζήτημα για τους εφήβους ανεξάρτητα απὀ την κατάσταση της υγείας τους. Ακόμη 
και αυτοί οι έφηβοι µε πολύ σοβαρές ασθένειες θα πρέπει να παίρνουν ευκαιρίες ώστε να 
συνεισφέρουν στην οικογενειακή ζωή, όπως το τους ανατίθενται δουλείες του σπιτιού. Αυτό 
είναι πολύ σηµαντικό µιας και η υπερπροστασία µπορεί να στείλει μηνύματα ανικανότητας 
στον χρόνια νοσούντα έφηβο. 


Οι Τωγπρι/ἱ και ΤωγπριΙ| βρήκαν ότι οι περισσότερες έρευνες που ασχολούνται µε οικογένειες 
χρόνια νοσούντων παιδιών, έκαναν υποθέσεις για την ομοιογένεια των οικογενειών. Δεν 
έλαβαν υπόψη τις μεγαλύτερες οικογένειες, τις μονογονεϊκές οικογένειες ή αυτές µε 
περισσότερα από ένα νοσούντα µέλη. Γενικότερα η έρευνα βασίστηκε στο πρότυπο της 
Κλασσικής οικογένειας µε δύο γονείς και ένα εισόδηµα. Οι οικογένειες όµως δεν είναι 
οµοιογενείς ούτε στατικές. Γενικά όµως οι πιο επιτυχημένες οικογένειες είναι αυτές που είναι 
ευέλικτες και ανοικτές στις αλλαγές. 


Το προσδόκιμο επιβίωσης είναι αβέβαιο, εξαρτώµενο από την ασθένεια, και µπορεί να αλλάξει 
όσο η έρευνα βρίσκει νέες θεραπείες. Αυτή η αβεβαιότητα πολλές φορές οδηγεί στο άγχος. 
Σεξουαλικά ζητήµατα μπορούν ακόµη να προκαλέσουν άγχος, αν και πολλές Φορές η 
οικογένεια του εφήβου τα αρνείται ή και τα αγνοεί. Οι περισσότεροι έφηβοι ζητούν 
συγκεκριμένες πληροφορίες για τις σεξουαλικές δυνατότητες τους, την αναπαραγωγική τους 
ικανότητα και ιδιαίτερα για την πιθανότητα να μεταφέρουν την ασθένεια στην επόµενη γενεά. 


Ο διαβήτης είναι µια ασθένεια η οποία απαιτεί την σηµαντική αλλαγή της ζωής της οικογένειας 
του διαβητικού παιδιού. Η έρευνα έχει μελετήσει την επίδραση που έχει ο νεανικός διαβήτης 

στους γονείς και τον γάµο τους, στην σχέση γονέα -- παιδιού και γενικότερα σε θέµατα που 
σχετίζονται µε την λειτουργικότητα της οικογένειας. Οι στρατηγικές που χρησιμοποιεί η 
οικογένεια για να αντιμετωπίσει τα προβλήματα σχετίζονται µε την συμμόρφωση του 
ασθενούς µετις οδηγίες του ιατρικού προσωπικού. Ο νέος µε καλή συμμόρφωση προέρχεται 
συνήθως απὀ µία ενωμένη οικογένεια. Οι στρατηγικές αντιμετώπισης του διαβήτη δεν είναι 
πάντα επιτυχείς όσον αφορά άλλες ασθένειες. Το γεγονός αυτό µπορεί να οφείλεται στο ότιο 
διαβήτης απαιτεί συνεχή Φροντίδα ενώ μερικές χρόνιες ασθένειες έχουν υποτροπιάζοντα 
χαρακτήρα µε επεισόδια που απαιτούν νοσηλεία. Αυτό µπορεί να έχει ως αποτέλεσµα να µην 
είναι απαραίτητη η συνεχής, ενωμένη προσέγγιση της οικογένειας για την ασθένεια. Για τις 
οικογένειες µε καρδιαγγειακό πρόβλημα, περισσότερο βοηθητική για την αντιμετώπιση του 
νοσήµατος Φαίνεται να είναι η ύπαρξη καλής ιατρικής φροντίδας ενώ για τα παιδιά µε διαβήτη 
ή λευχαιμία πολύ βοηθητικές είναι οι οµάδες υποστήριξης των γονέων. Πολύ µεγάλη σημασία 
έχει κατά συνέπεια η Φύση της ασθένειας, η Φροντίδα που χρειάζεται, οι ιατρικές 
εγκαταστάσεις που απαιτούνται και ο αριθµός των παιδιών µε την ίδια ασθένεια στον γενικό 
πληθυσμό. 


Καθώς το παιδί προχωρά στην εφηβεία, οι αλληλεπιδράσεις µε την οικογένεια και άλλους 
σημαντικούς ενήλικες μεταβάλλονται και απαιτείται αλλαγή στην στρατηγική αντιμετώπισης 
των προβλημάτων προσαρμογής. Έτσι µια οικογένεια που είχε ένα Καλά προσαρμοσμένο παιδί 
δεν σηµαίνει ότι θα έχει ἐναν καλά προσαρμοσμένο έφηβο µιας και οι απαιτήσεις και τα 
προβλήματα της εφηβείας είναι διαφορετικά και πιο περίπλοκα. Οι περισσότερες έρευνες για 
τις στρατηγικές αντιμετώπισης απευθύνονται στους γονείς και στην άποψη που έχουν για την 
επιτυχία της αντιμετώπισης. Τα αποτελέσµατα των ερευνών σχετίζονται µε ερωτηματολόγια 
που δίδονται στους γονείς. Οι νέες τάσεις της έρευνας μετακινούνται από την προσέγγιση των 
ερωτηµατολογίων σε άλλες µεθόδους όπως η συνέντευξη. 


Βιολογικά ζητήματα 

Πολλά βιολογικά προβλήματα αφορούν τους εφήβους µε χρόνιο νόσημα. Έτσι ο χρόνος της 
εφηβείας µπορεί να διαφέρει ανάλογα µε την ασθένεια. Οι ἐφηβοι µε δισχιδή ράχη ή άλλα 
ελλείμματα του νευρικού σωλήνα μπαίνουν στην εφηβεία κατά µέσο όρο 15 µήνες νωρίτερα σε 
σχέση µε το φυσιολογικό. Αυτοί µε νόσο (ΓοµΗ, κυστική ίνωση και χρόνια νεφρική νόσο µπορεί 
να αργήσουν να µπουν στην εφηβεία. Τα στάδια της εφηβείας όµως δεν επηρεάζονται και είναι 
τα ίδια σε όλους τους εφήβους. Το µόνο που διαφέρει είναι ο χρόνος της έναρξης και ο ρυθµός 
εξέλιξης της εφηβείας. Οι ἐφηβοι µε χρόνιο νόσηµα συχνά εκφράζουν µεγαλύτερη ανησυχία 
για το ύψος και το βάρος τους. Επιπλέον, ανησυχούν περισσότερο για την ακµή καθώς και για 
την γενική τους υγεία σε σχέση µε τα Φυσιολογικά παιδιά. Επίσης, αναφέρουν συχνούς 
πονοκεφάλους. Η άποψη τους για Φυσική τους εμφάνιση καθορίζει την Ψυχολογική τους 
προσαρμογή. Ένα χρόνιο νόσηµα µπορεί να διαταράξει τις Φυσιολογικές λειτουργίες. Επιπλέον 
τα Φάρμακα µπορεί να έχουν παρενέργειες. 


Ψυχολογικά θέµατα 

Για πολλά παιδιά µε χρόνιο νόσημα, τα αρχικά στάδια της εφηβείας είναι το διάστηµα µε τον 
μεγαλύτερο κίνδυνο για την ανάπτυξη κατάθλιψης λόγω της διαφορετικότητας από τους 
συνοµηλίκους τους, σε µία εποχή της ζωής τους όπου είναι πολύ σηµαντική η ταύτιση. Τα 
χρόνια νοσήματα που επηρεάζουν την φυσική εμφάνιση και την σεξουαλική ωρίμανση (π.χ. 
κυστική ίνωση) διαταράσσουν την εικόνα του εαυτού και έχουν μεγαλύτερες ψυχολογικές 
συνέπειες από άλλα χρόνια νοσήµατα εξίσου σοβαρά που όµως δεν επηρεάζουν την εμφάνιση. 
Μερικά νοσήµατα συνδέονται άµεσα µε τα συναισθήματα. Η κατάθλιψη και το άγχος µπορεί 

να προκαλέσουν ἡή να επιδεινώσουν µια κολίτιδα. Ο λύκος και το άσθµα μπορούν να 
επηρεαστούν από το άγχος. 


Η ψυχολογική επίπτωση ενός χρόνιου νοσήµατος καθορίζεται από 5 παράγοντες. Πρώτον πολύ 
σηµαντικό είναι το είδος και ο βαθµός της φυσικής αναπηρίας. Για τους εφήβους µια σχετικά 
ελάσσονος σηµασίας ανωμαλία όπως µια ελαφριά διαταραχή στο βάδισμα µπορεί να αποβεί 
τραυµατική. Δεύτερον είναι η ορατότητα της ασθένειας. Υπάρχει διαχωρισμός ανάμεσα στις 
ορατές και στις µη ορατές χρόνιες ασθένειες. Όταν η ασθένεια είναι µη ορατή προκύπτει ο 
ζήτημα της αναγκαιότητας να αποκαλύψει ή όχι ο έφηβος το νόσηµα του σε νέες γνωριμίες 
και στους ξένους. Αυτό προκαλεί άγχος. Η ορατότητα της ασθένειας είναι πολύ σηµαντική για 
τις σχέσεις του εφήβου µε τους συνοµηλίκους του, µιας και το πόσο διαφορετικό είναι ένα 
παιδί συχνά επηρεάζει την αντίδραση των άλλων. Παραδόξως υπάρχουν αποδείξεις ότι τα 
παιδιά µε χρόνιο νόσηµα όπου δεν επηρεάζεται η εμφάνιση έχουν γενικά χειρότερη 
προσαρμογή. Τρίτον η αβεβαιότητα για την εξέλιξη ενός νοσήµατος µπορεί πολλές φορές να 
προκαλέσει µεγαλύτερο στρες από τη βεβαιότητα ενός θανάτου. Τέταρτον, µια ασθένεια µε 
ακανόνιστες υποτροπές και απρόβλεπτες συνέπειες µπορεί να είναι περισσότερο αγχωτική και 
στρεσογόνος απὀ µία χρόνια µε µόνιμα συμπτώματα. Τέλος µια νόσος µε υψηλό κόστος και 
αρκετό πόνο έχει ὡς αποτέλεσµα περισσότερο ψυχολογικό στρες. 


Υπάρχουν τέσσερις τρόποι µε τους οποίους εκδηλώνεται η Ψυχολογική επιβάρυνση. Αυτοί 
είναι οι εξής: 


ο Συμπτώματα που δεν μπορούν να εξηγηθούν µε οργανικά αίτια µόνο 
ο Κακή συμμόρφωση µετιςιατρικές οδηγίες 
ο Σχολική άρνηση 


ο Επικίνδυνες συμπεριφορές 


Δεν είναι σίγουρο ότι οι οικογένειες µε χρόνια νοσούντες εφήβους βιώνουν περισσότερο στρες 
από τις οικογένειες στο γενικό πληθυσμό. Μικρά επίπεδα στρες για μικρό χρονικό διάστηµα 
μπορούν να είναι αποδεκτά. Από την άλλη πρέπει να λαμβάνονται σοβαρά υπόψη τα 
μακροχρόνια υψηλά επίπεδα στρες. Μερικές οικογένειες αναφέρουν μάλιστα ότι η ασθένεια 
τους έφερε πιο κοντά και αύξησε το ενδιαφέρον του ενός για τον άλλο. Επίσης διαφέρει κι η 
αντιμετώπιση του στρες από κάθε οικογένεια. Έτσι άλλες οικογένειες απεχθάνονται την 
επιπλέον φροντίδα που απαιτεί ένα άρρωστο παιδί ενώ άλλες ασχολούνται µε ζήλο. 


Αν και στην πραγματικότητα οι οικογένειες µε χρόνια νοσούντες εφήβους δεν βιώνουν 
περισσότερο στρες απὀ τις οικογένειες στο γενικὀ πληθυσμό µπορεί να εμφανίζουν 
περισσότερο καθημερινό στρες. Επιπλέον το επίπεδο του στρες µπορεί να ποικίλει ανάλογα µε 
το ποιος έχει την πρώὠτιστη ευθύνη για τη Φροντίδα του παιδιού. Στις περισσότερες 
περιπτώσεις οι µητέρες αναφέρουν περισσότερο άγχος µιας και είναι συνήθως οι κυρίως 
υπεύθυνες για την Φροντίδα του παιδιού. Όπως συμπεραίνουν οι ΤΠοΠΙρςοη και Ξμ5ίαΐςοη οι 
μητέρες είναι εκείνες που συνήθως φορτώνονται το βάρος τόσο του συναισθηματικού όσο και 
του πρακτικού τοµέα όσον αφορά την Φροντίδα ενός άρρωστου εφήβου. Επιπλέον ο βαθμός 
του στρες της µητέρας Φαίνεται να επηρεάζει την άποψη της για την συμπεριφοράτου παιδιού 
µιας και οι πιο αγχωτικές µάνες αναφέρουν συχνότερα ὁτι τα παιδιά τους είναι ανυπάκουα. 
Ακόμη το στρεςτης µητέρας Φαίνεται να σχετίζεται µετην άποψη του παιδιού για το στρες που 

βιώνεται. Παρά ταύτα , οι πατεράδες αναφέρουν περισσότερη δυσκολία να δημιουργήσουν 
ένα δέσιµο µε το άρρωστο παιδί ειδικά όταν αυτό είναι αγόρι. Αν αυτό το δέσιµο δεν συμβεί 
κατά τα πρὠτα χρόνια της εφηβείας υπάρχει µεγάλη πιθανότητα µόνιµης διαμάχης ανάµεσα 
στον έφηβο κι στον πατέρατου. 


Η αυτονομία είναι ένα στοιχείο Ψυχολογικής ευµάρειας. Η κατάκτηση της αυτονομίας 
εξαρτάται από πολλούς παράγοντες, που περιλαμβάνουν την θέληση της οικογένειας Και των 
Φίλων να επιτρέψουν στον ἐφηβο να πάρει πρωτοβουλία και να συνειδητοποιήσει το 
προσωπικό του δυναμικό. Έτσι πρέπει να γίνει ο διαχωρισμός μεταξύ της ανικανότητας και της 
αναπηρίας .. Έτσι ως ανικανότητα ορίζουµε τον περιορισμό που επιβάλλεται στην λειτουργική 
ικανότητα από τη νόσο ενώ στην έννοια της αναπηρίας περιλαμβάνεται η κοινωνική συνθήκη 
που συνδέεται µε την λειτουργική ανικανότητα. Κατά συνέπεια η κατάθλιψη απὀ την οποία 
πολλές Φορές υποφέρουν οι έφηβοι µε χρόνιο νόσηµα , µπορεί να µην οφείλεται σε εσωτερική 
Ψυχοπαθολογία , αλλά µπορεί να είναι αντιδραστική λόγω των περιορισμών που επιβάλλονται 
στο άτομο από την οικογένεια καιτην κοινωνία. Με άλλα λόγια είναι προληπτέα. 


Δυστυχώς η ποιότητα και η πρόσβαση σε υπηρεσίες Ψυχολογικής υποστήριξης χρόνια 
νοσούντων εφήβων και των οικογενειών τους µπορεί να ποικίλει και συνήθως δεν είναι 
επαρκής. Οι γιατροί των παιδιών αυτών συχνά αγνοούν τις ψυχολογικές συνέπειες των 
ασθενειών αυτών και σπανίως παραπέμπουν τους ασθενείς αυτούς για Ψυχιατρική βοήθεια. 
Λιγότερο από 2096 των χρόνια νοσούντων εφήβων λαμβάνουν υποστήριξη απὀ κοινωνικές και 
ψυχολογικές υπηρεσίες υγείας. Οι («αιγίσοη και ΜεΩιμϊδοπ απέχουν απὀ την παραδοσιακή 
άποψη η οποία δίνει µεγαλύτερη σηµασία στην εσωτερική ΨψΨυχοπαθολογία της κάθε 
ασθένειας σε σχέση µε την επιρροή της κοινωνίας και του πολιτισμικού επιπέδου στα 
Ψυχολογικά προβλήματα του παιδιού. Προτείνουν µια πιο ολιστική προσέγγιση στην 
παρέμβαση, συνδυάζοντας την παιδιατρική µε την ψυχολογική Φροντίδα, την αναζήτηση των 
πηγών άγχους και αναγνωρίζοντας την σημαντικότητα της ενίσχυσης των στρατηγικών που 
ακολουθεί η οικογένεια για να αντιμετωπίσει το νόσημα. 


Σύμφωνα µε τους Ρ[εςς και ΡἰηΚεγίῖοη η χρονιότητα ενός νοσήµατος είναι πιο σηµαντική από τα 
επιµέρους χαρακτηριστικά της όσον αφορά τα ψυχολογικά ζητήματα. Έτσι οι οικογένειες µε 
χρόνια νοσούντες εφήβους μοιράζονται κάποια κοινά χαρακτηριστικά ανεξάρτητα απὀ το 
νόσημα. 


Ο ΕἶδεγΓ μελέτησε τις αναπτυξιολογικές αλλαγές που συμβαίνουν στις στρατηγικές 
αντιμετώπισης. Σύμφωνα µε αυτόν υπάρχουν δύο είδη στρατηγικὠν αντιμετώπισης: η 
επικεντρωµένη στο πρόβλημα και η επικεντρωµένη στο συναίσθημα. Για παράδειγµα ένα παιδί 
µε κυστική ίνωση που πρέπει να κάνει Φυσιοθεραπεία χρησιμοποιεί την αντιμετώπιση την 
επικεντρωµένη στο πρόβλημα αν πάρει ενεργὀ µέρος στον καθορισμό του χρόνου της 
θεραπείας ή θελήσει να αποκτήσει περισσότερες γνώσεις για το νόσημα του. Αν το παιδί 
αποφασίσει να χαλαρώσει λίγο πριν την θεραπεία έτσι ὡὦστε να αντιμετωπίσει τον φόβο και την 
αγωνία, τότε χρησιμοποιεί την αντιμετώπιση την επικεντρωµένη στο συναίσθημα. Δεν φαίνεται 
να υπάρχουν αναπτυξιολογικές αλλαγές όσον αφορά την αντιμετώπιση την επικεντρωµένη 
στο πρόβλημα µε την πάροδο του χρόνου. Η αντιμετώπιση η επικεντρωµένη στο συναίσθηµα 
όµως αυξάνεται µε την ηλικία τόσο για ιατρικά όσο και για µη ιατρικά προβλήματα. 


Ο εγωκεντρισµός εµφανίζεται στην εφηβεία. Σε αυτήν την ηλικία κυριαρχούν δύο ψυχολογικά 
Φαινόμενα αυτό του φανταστικού κοινού και αυτό του προσωπικού μύθου. Και τα δύο αυτά 

Φαινόμενα µπορεί να είναι υπερτονισµένα στον άρρωστο έφηβο. Οι έφηβοι έχουν την αίσθηση 
ότι συνέχεια τους παρακολουθούν και για τους νοσούντες, που δέχονται συνεχή ιατρική 
προσοχή αυτό το αίσθηµα µπορεί να είναι πολύ ενοχλητικό. Ακόμη πιο σηµαντικό είναι το 
Φαινόμενο του προσωπικού μύθου για την ανάπτυξη του εγώ, µιας και ο έφηβος πιστεύει ότι 
είναι ο µόνος µε αυτά τα προβλήματα και τα αισθήματα και ότι κανείς δεν µπορεί να τον 
κατανοήσει. Ξανά η σοβαρότητα της ασθένειας µπορεί να κάνει αυτά τα συναισθήματα πιο 
έντονα και είναι πιθανόν ο έφηβος να νιώσει μοναξιά. 


Αντιληπτικά ζητήματα 

Η θεωρία του Ρἰαραῖ για την ανάπτυξη της αντίληψης είναι σχετική µε άποψη των εφήβων για 
την ασθένεια. Τα µικρά παιδιά στο «οησΓθεῖε ορθΓαϊίοηα| στάδιο αποδίδουν πάντα µόνο ένα 
αίτιο και η καλή υγεία συχνά ταυτίζεται µε την έλλειψη ασθένειας. Το ΤΟΓΠΊαΙ ορθΓαἴΓίοΠα 
στάδιο φέρνει µαζί του την ικανότητα της αφηρημένης σκέψης. Οι έφηβοι σε αυτό το στάδιο 
καταλαβαίνουν ότι η προσωπική συμπεριφορά µπορεί να έχει άµεση επίδραση στην υγεία 
τους και μπορούν να καταλάβουν τις ποικίλες φυσικές, ψυχολογικές και κοινωνικές επιπτώσεις 
της ασθένειας. Αφού ο έφηβος σε αυτό το στάδιο είναι ικανός να κατανοήσει την ασθένεια 
είναι σηµαντικό οι επαγγελματίες της υγείας να παρέχουν σαφείς Και λεπτομερειακές 
πληροφορίες για την ασθένεια. Επιπλέον µπορεί να είναι απαραίτητο να δοθεί η ευκαιρία 
στους εφήβους για µία συνάντηση χωρίς την παρουσία των γονέων τους έτσι ώστε να µπορεί 
να επιτευχθεί ανοικτός διάλογος. 


Αρκετές έρευνες έχουν δείξει ότι τα παιδιά µε χρόνιο νόσηµα έχουν αυξημένο κίνδυνο 
ακαδημαϊκών προβλημάτων. Μεγαλύτερο κίνδυνο έχουν αυτά µε βλάβες του εγκεφάλου ή µε 
Φυσικές αναπηρίες που συνδυάζονται µε την ασθένεια. Τα ακαδημαϊκά προβλήματα των 
παιδιών µε χρόνια νοσήματα και βλάβες του εγκεφάλου σχετίζονται µε τη φύση της ασθένειας 
ενώ για τα υπόλοιπα το αίτιο ήταν δευτερογενές και σχετιζόταν πολύ συχνά µε τις απουσίες 
στο σχολείο. 


Ακόμη µερικά φάρμακα έχουν αρνητική επίδραση στην διανοητική λειτουργία. Για παράδειγµα 
η θεοφυλλίνη και ορισμένα στεροειδή που χρησιμοποιούνται για την θεραπεία του άσθµατος 
έχουν βρεθεί ότι έχουν αρνητικές επιπτώσεις στην μάθηση και στην προσοχή. Η απώλεια 
διδακτικὠν ὠρών είναι και αυτή πολύ σηµαντική για την ακαδημαϊκή πορεία. Ακόμη το άγχος 
για την ασθένεια µπορεί να διαταράξει την συγκέντρωση. 


Πολιτισμικά ζητήµατα 

Η επίδραση του πολιτισμικού επιπέδου και η κουλτούρα δεν μπορούν να αγνοηθούν στην 
περίπτωση των χρόνια νοσούντων εφήβων. Η κουλτούρα γενικά επηρεάζει τις σχέσεις µέσα και 
έξω απὀ την οικογένεια καθώς και την επικοινωνία µε το ιατρικό προσωπικό. Δυο πολύ 
σηµαντικά στοιχεία για την κουλτούρα στην ζωή των εφήβων είναι η κοινωνική τάξη και η 
εθνικότητα. Στην περίπτωση των εφήβων µε χρόνιο νόσηµα , η κοινωνική τάξη µπορεί να 
καθορίσει το επίπεδο και την ποιότητα της παρεχόµενης Φροντίδας ενώ η εθνικότητα µπορεί 
να επηρεάσει την προσέγγιση της θεραπείας. Έτσι σε άλλες εθνικότητες είναι πολύ σηµαντική η 
υποστήριξη από τους συγγενείς και την κοινότητα (εκκλησία). Ένα άλλο σηµαντικό ζήτημα είναι 
αυτό της γλὠσσας . Μπορεί ἐτσι το παιδί να καταστεί και διερμηνέας μεταφέροντας πολλές 
Φορές τρομακτικά ιατρικά νέα στους γονείς. 

Επίλογος 

Η εφηβεία είναι µια εποχή σημαντικής αλλαγής. Ο έφηβος επιτυγχάνει την ανεξαρτητοποίηση, 
παίρνει τον έλεγχο της ζωής του, διαμορφώνει αξίες και σχεδιάζει το μέλλον. Όλα αυτά 
παραβλάπτονται σε ἑνα χρόνιο νόσημα. Σημαντική είναι η ενίσχυση των στρατηγικών 
αντιμετώπισης του χρόνιου νοσήµατος απὀ ομάδα γιατρών και άλλων επαγγελματιών στο 
χώρο της υγείας. Ο συντονιστής για αυτές τις προσπάθειες είναι ο ιατρός της εφηβικής 
ιατρικής. 

